Общински шахматен клуб "Сливнишки герой" Сливница - сеанс
Entries Tagged as 'сеанс'
Сеанси на едновременна игра за децата в шахматния център в Сливница
От няколко месеца в град Сливница се провеждат тренировки по шахмат за деца, юноши и девойки под формата на извънкласна дейност.
Основната цел на шахматния клуб е да научи децата да мислят! В течение на времето децата ще се научат да взимат решения в непознати ситуации, което може да бъде сравнено с реалния живот! Това ще им даде увереност и ще ги научи да вярват в собствените сили, ще ги изгради като хора и като личности!
След първите няколко занимания, ОШК Сливнишки герой организира тренировки за обучаващите се деца – сеанси на едновременна игра срещу шахматисти от шахматния клуб.
На 7 април 2012 година от 11:00 часа в шахматния център на клуба Йордан Асенов проведе учебен сеанс на 9 дъски с начинаещи шахматисти! Ремито с младите шахматисти бе полезно за тях, научавайки все повече тънкости в играта.
Галерия снимки от сеанса:
На 14 април 2012 година от 11:00 часа в шахматния център на клуба Методи Арсов проведе сеанс на едновременна игра с млади шахматисти.
Заповядайте млади шахматисти! Следете проявите по Интернет!
Шах сеанс на ГМ Кирил Георгиев в Сливница срещу шахматисти и любители (2011)
На 2 октомври 2011г. в град Сливница се проведе сеанс на едновременна игра на ГМ Кирил Георгиев с шахматисти от местния ОШК „Сливнишки герой“ Сливница и любители и гости на Община Сливница.
ГМ Кирил Георгиев е един от най-силните български гросмайстори и световен рекордьор по едновременна игра (рекордът е 360 дъски едновременно).
Вижте резултати и галерия със снимки от шахматния сеанс на ГМ Кирил Георгиев в Сливница.
Шахматен сеанс в ОУ „Иван Вазов“ с. Алдомировци
На 26 март 2010 година се проведе шахматен сеанс на Людмил Ставрев (шахматист от ШК „Сливнишки герой“) срещу ученици от ОУ „Иван Вазов“ в село Алдомировци. Сеансът е по желание на учениците от Алдомировци, и беше организиран за по-малко от 3 дни – от Емилия Любомирова (учител по физкултура), Даниела Борисова (Директор в ОУ „Иван Вазов“) и други колежки. Преди 1 година (на 27 март 2009г.) бе проведен първия шахматен сеанс за деца в Община Сливница. Тогава участие взеха общо 37 деца, сред тях няколко ученици от Алдомировци…
Сеансът в Алдомировци беше открит от директорката Даниела Борисова, която приветства участниците и им пожела успех. Общо 17 ученици застанаха зад шахматните дъски. Те не са тренирали шахмат, но играят с близки и познати. Интересен е фактът, че някои от тях са се научили да играят шах в училище! Преди няколко месеца са закупени шахматни фигури и дъски, с които учениците играят шах в междучасията.
Шахматен клуб „Сливнишки герой“ благодари и поздравява екипа на училището в Алдомировци за възможността, дадена на децата да практикуват играта шахмат.
И така, 16 ученици започнаха едновременно срещу Людмил Ставрев. Играха се по 2 партии с всеки ученик – една с белите фигури и една с черните. По-късно още едно момиче изяви желание и се включи допълнително. Общата продължителност на сеанса надхвърли 3 часа, като една единствена партия остана да се доиграе. Позицията изглеждаше напълно равна, при това ученикът беше с черните фигури! Това беше партията на Кристиян Деянов, ученик от 7 клас. Той прие предложението за реми на Людмил Ставрев и с това шахматния сеанс в Алдомировци завърши. Кристиян е най-добре представилия се ученик в сеанса. Поздравления и пожелания за нови постижения!
В сеанса взеха участие 4 момичета. Най-добре се представи най-голямата от тях – Михаела Василева (6 клас).
Резултатът очаквано е в полза на шахматиста, но учениците се представиха достойно. Четирима ученици записаха по едно равенство от двете изиграни партии. Това са: Мартин Илиев (2 клас), Любомира Любомирова (4 клас), Михаела Василева (6 клас) и Кристиян Деянов (7 клас).
Кристиян Деянов (7 клас)
Всички резултати от сеанса:
Алекс Вецков (6 клас) – 2 загуби
Ангел Спасов (6 клас) – 2 загуби
Благовеста Лозанова (3 клас) – 2 загуби
Веселин Иванов (7 клас) – 2 загуби
Ивайло Лозанов (7 клас) – 2 загуби
Константин Димитров (6 клас) – 2 загуби
Кристиян Гочев (4 клас) – 2 загуби
Кристиян Деянов (7 клас) – 1 загуба, 1 равенство
Любомира Любомирова (4 клас) – 1 загуба, 1 равенство
Любослава Арсова (4 клас) – 2 загуби (1 служебна)
Людмил Алексиев (3 клас) – 2 загуби
Мартин Илиев (2 клас) – 1 загуба, 1 равенство
Михаела Василева (6 клас) – 1 загуба, 1 равенство
Светлан Кимионов (6 клас) – 2 загуби
Свилен Свиленов (3 клас) – 2 загуби
Станислав Стоилов (8 клас) – 2 загуби
Цветелин Боянов (5 клас) – 2 загуби (1 служебна)
Организаторите от училището се бяха погрижили за награди. Всички участници получиха подарък и грамота за участие. Най-добрите 3-ма получиха специални награди. Това са: Кристиян Деянов, Михаела Василева и Кристиян Гочев.
7 ученици изявиха желание да тренират шахмат. Шахматен клуб „Сливнишки герой“ ще направи всичко възможно за провеждане на шахматен курс за желаещите ученици.
Благодарности на Емилия Любомирова и Даниела Борисова за цялостната организация на шахматния сеанс и за осигурените подаръци за учениците. От Людмил Ставрев и ШК „Сливнишки герой“ Сливница.
Снимкова галерия:
По-голяма част от снимките са дело на Цветелина Цветанова (6 клас). Благодарности!